open-index/open-wikipedia-markdown huggingface dataset:
1687

thumb|12 out : batay di Mohács, chéma di lépòk

**1687** sa roun lannen koumin ki ka koumansé oun mèrkrédi.

## Évènman
* 17 févriyé, Lenn : Aurangzeb ka asyéjé Golconde. An mars, li ka anprizonnen so tiboug ki té pran parti di raja di Bijâpur (finisman an avril 1694).

* 2 mè : Konpagni anglé-a dé Lenn oryantal ka transféré so syèj di Surat atè Bombay.

* 6 mé : antré an vigò (anréjisman) di lòrdonnans-a oben lédit di mars 1685 annan kolonni-a fransé di Sen-Domenng.

* 4 - 23 jwiyé, Lanmérik di Nò : Denonville, ké 800 sòlda, 1 100 milisyen ké 400 Anmérendjen, ka ravajé péyi-a dé Tsonnontouan, ki ka anpéché ensi Iroquois ké Anglé-ya di anlvé o Fransé kontrol-a di koumèrs dé fourir.

* 2 ògtòb : Aurangzeb ka pran Golconde pa trayizon (ògtòb) épi ka annègsé li. Venki, 8e ké dannyé soultan endo-mouzoulman di dinasti-a dé Qutb Shahi Abu-L Hasan Qutb Shah ka kité tronn-an.

* 16 ògtòb : Fransé-ya, ki alyé o Siam, ka tchipé Bangkok épi Mergui (1e janvyé 1688). Opérasyon-an ka sousité roun vyolant popilèr ké enstigatò-a di révolisyon-an, Phetracha (Opra Pitracha), ka divini rwè di Siam (1688). Fransé-ya sa chasé di péyi.

## Nòt ké référans

## Lyen ègstèrn
1689

thumb|Kart di  Lazi a, 1689.

**1689** sa roun lannen koumin ki ka koumansé oun sanmdi.

## Évènman
* 11 févriyé : Aurangzeb ka fè kaptiré lirwè-a Marathe Shambuji (tiboug di Shivaji).

* 21 mars : Aurangzeb ka fè ègzékité Shambuji aprè ki li tòrtiré li. So jenn frè Rajaram, ki té kouronnen 18 févriyé-a, ka parvini à kité Raigarh ki asyéjé (15 avril) pou réfijyé so kò atè Genji, prè di Pondichéry (11 novanm). Marathe ka kontinwé guérilla.

* 7 sèptanm : trété di Nertchinsk. Lanprò chinwa-a Kangxi ka établi dé rélasyon diplonmatik ké Larisi-a. Dé péyi-ya ka figsé yé frontchèr di Nertchinsk, ki ka èstopé lègspansyon ris-a an Lèstrenm-Loryan. Larisi-a ka rounonsé à so prétansyon-yan asou basen-an di Lanmou-a à limit sid-lès di Sibéri-a.

* 24 sèptanm : nouvèl trété di lapè ka antré Lafrans-a ké Laljèr.

* 29 ògtòb (oben 13 novanm) : okipasyon di Raigarh, kapital dé Marathes, pa troup moghol-ya.

* 25 ògtòb : Fazil Mustafa Pacha Köprülü(Köprülü III, 1637-1691), ségon tiboug di Mehmet Köprülü sa nonmen gran vizir di Lanpir otoman-an.

* 1e novanm : soultan-an di Maròk Moulay Ismail ka roupran Larache asou Èspagnòl-ya.

## Nòt ké référans

## Lyen ègstèrn
1688

thumb|29 désanm : résèpsyon di prens d’Orange koté Lonn. Gravir di Romeyn de Hooghe.

**1688** sa roun lannen bisègstil ki ka koumansé oun jédi.

## Évènman
* 14 janvyé (4 janvyé di kalandriyé julyen) : William Dampier ka jité lank-a asou kot lwès-a di Lostrali-a (Nouvèl-Lolann). Annan lèspwa-a di trouvé dilo potab, li ka voyé Dé wonm, armé di mouské, anparé yé kò di Dé Aborijenn, ki li ka dékri kou « fika pli mizérab o monn ».

* 5 févriyé : jézwit-ya ka enstalé so kò atè Pondichéry.

* 7 févriyé : rivé atè Péken dé jézwit fransé Jean-François Gerbillon, Jean de Fontaney, Joachim Bouvet, Louis Le Comteet Claude de Visdelou. Yé sa risouvwè 21 mars-a pa lanprò-a Kangxi, ki ka rétni Gerbillon ké Bouvet.

* Mars : èsploratò anglé-a William Dampier ka vizité Zil Christmas.

* 13 avril, bè di Saldagn : rivé dé pronmyé huguenots an Lafrik di Sid. Aprè révokasyon-an di lédit-a di Nantes, 175 huguenots fransé ka roujwenn Boers é ka fondé Franschhoek.

* Kolonni-a Boer di Kap sa alò enferyò à 1 000 moun. Anviron 400 huguenots fransé ké vini ranfòrsé li. Malgach, Endjen ké Malé sa dépòrté bò'd Lafrik di Sid.

## Nòt ké référans

## Lyen ègstèrn
1690

**1690** sa roun lannen koumin ki ka koumansé oun dimanch.

## Évènman
### Lanmérik
* 3 févriyé : émisyon pa kolonni britannik-a di Massachusetts di pronmyé papyé anmériken pou péyé sòld-a dé troup ki ka briga kont Fransé-ya.

* 18 févriyé, lagèr franko-anglé : Fransé-ya ké yé alyé Endjen ki vini di Montréyal ka ataké Colaer (Schenectady) annan provens-a di New York ; yé ka boulé lavil-a é ka masakré popilasyon-an. 

* 25 févriyé, Latè-Nòv : Plaisance sa piyé pa dé flibistché anglé.

* 26 mars, Santiago de la Monclova : dépa di roun èspédisyon èspagnòl ki kondjwi pa gouvèlnò-a di Coahuila Alonso de León bò'd Lès-a di Tègzas ki Èspagnòl-ya ka okipé tanporèrman di mè 1690 jouk ògtòb 1693.

* 27 mars : laso di Salmon Falls annan provens-a di New Hampshire pa Fransé-ya ké yé alyé Endjen ki vini di Trois-Rivières ki kondjwi pa La Fresnière.

* 3 mè : roun flòt anglé di Boston ki dirijé pa William Phips ka ataké Lakadi-a.

* 21 mè (11 mè di kalandriyé julyen) : William Phips ka pran Port-Royal, kapital-a di Lakadi-a.

* 29 mè : rédisyon di Casco (Fò Loyal, jòdla Falmouth, prè di Portland annan le Maine) ki asyéjé pa Fransé-ya ké yé alyé Endjen ki vini di Kébèk.

## Nòt ké référans

## Lyen ègstèrn
1691

**1691** sa roun lannen koumin ki ka koumansé oun lendi.

## Évènman
* 10 févriyé : Aurangzeb ka otorizé Konpagni anglé-a dé Lenn oryantal à koumèrsé annan Bengal-a kont roun rédévans anniyèl.

* Mè, Mongoli : prens-ya khalkha ka désidé à djèt-a di Dolon Nor di adòpté nasyonnalit mandchou-a. Lanprò-a Qing ka risouvwè yé soumisyon an prézans di Bogdo Gegen. I pli gen di Mongoli endépandan jouk 1911.

* 1e jen, Lafrik di Sid : Simon van der Stel ka divini pronmyé gouvèlnò-a di kolonni-a di Kap (finisman 11 févriyé 1699).

* 14 jwiyé, Andrinople : koumansman di soultannat otoman d'Ahmet II (finisman an 1695).

* Aprè ki li pran Larache an 1689, Maroken-yan ka pran Asilah asou Krétchen-yan, mé pa pouvé chasé Pòtidjé-ya di Mazagan ké Èspagnòl-ya di yé présides di Ceuta, di Melilla, d'Alhucemas ké Vélez. Révòlt dé Jat ki mennen pa Churaram an Lenn. 

### Lanmérik
* 21 janvyé : batay di Sabana Real oben batay di Limonade atè Sen-Domenng, ant roun kò èspédisyonnèr èspagnòl ké Fransé-ya. Gouvèlnò-a De Cussy sa tchwé é Guarico sa mété à sak.

## Nòt ké référans

## Lyen ègstèrn
1692

thumb|27 mè-29 octobre : prosè dé pyayò di Salem

**1692** sa roun lannen bisègstil ki ka koumansé oun mardi.

## Évènman
* 1e mars : arèstasyon dé sòrsyèr di Salem.

* 17 ké 19 mars : lédit di tolérans an favò di kristannism an Lachin.

* 27 mè - 29 ògtòb : prosè ké ègzékisyon  dé sòrsyèr di Salem.

* 7 jen : Kolonni-a di Port Royal an Jamayik sa détrwi pa roun tranmman di latè. 2000 victimes.

* 14 sèptanm : routour dé Èspagnòl atè Santa Fé (Nouvèl-Mègsik), ki kondjwi pa Diego de Vargas Zapata. Réjyon-an sa konkéri dè 1696.

* 22 ògtòb : atak dé Iroquois kont Fransé-ya di Nouvèl-Lafrans. Marie-Madeleine Jarret de Verchères ka divini léroyin di Nouvèl-Lafrans an défandan roun fò ki té ka antann dé ranfò.

* Révòlt dé nwè annan Lézanti anglé. 

### Léròp
* 13 févriyé : masak di Glencoe an Lékòs. Karant moun di klan MacDonald de Glencoe ki té roufizé di prété sèrman d’aléjans à Guillaumeet Marie sa tchwé.

* 26 mars : antré annan Bruxelles de Maximilien-Emmanuel de Bavière, nouvèl gouvèlnò dé Péyi-Ba èspagnòl, jann di lanprò-a Léopold Ie di Sen-Lanpir é venkò dé Tirk atè Vyenn é atè Belgrade.

* Mè : prentan glasé an Langlétè.

* 24 mè : syèj di Namur ki ka kapitchoulé 5 jen-an.

* 29 mè : vigtwè naval di Tourville atè batay-a di Barfleur.

## Nòt ké référans

## Lyen ègstèrn
1693

thumb|11 janvyé : tranmman di latè an Sicile.

**1693** sa roun lannen koumin ki ka koumansé oun jédi.

## Évènman
* 25 janvyé : dépa di Montréyal di roun èspédisyon fransé kont Iroquois. Trwa vilaj iroquois o nò d'Albany sa ataké é détrwi pa Fransé-ya, ki ka fè 300 prizonnyé (16-18 févriyé). Kò èspédisyonnèr sa ataké pa Anglé-ya annan so rétrèt.

* 4 févriyé : martir di jézwit Jean de Britto an Lenn.

* 8 févriyé : fondasyon di William and Mary College an Nouvèl-Langlétè.

* 8 jwiyé, Péken : Kangxi ka voyé papa-a Bouvet an Lafrans pou ofri à Louis XIV dé liv ansyen é alé sasé ròt savant. Bouvet ka rivé atè Pari, 1e mè 1697.

* 8 sèptanm : Olandé-ya ka tchipé Pondichéry (finisman an 1697). François Martin, so gouvèlnò, ka trouvé  réfij atè Chandernagor.

* Négus-a di Létchopi Iyasou le Grand risouvwè an prézan di gouvèlnò dé Lenn néyèrlandé roun klòch pou légliz-a di Debra-Berhan.

## Nòt ké référans

## Lyen ègstèrn
1694

**1694** sa roun lannen koumin ki ka koumansé oun vandrédi.

## Évènman
* 23 janvyé - 6 févriyé, Brézil : atak ké dèstriksyon di quilombo de Palmares pa Domingos Jorge Velho ké Vieira de Mello. Chèf-a dé révòlté Zumbi Dos Palmares divèt anfwi so kò.

* 27 jen, èspédisyon di Jamayik-a. Flibistché-a di gouvèlnò di Sen-Donmenng Jean-Baptiste di Casse ka débarké atè Cow Bay, ka boulé dé santenn di kaz é ka anparé so kò di 1 300 lèsklav.

* 18 jwiyé : Fransé-ya di Claude-Sébastien de Villieu, ki asisté di 250 Abénaquis, ka ataké Oyster River (jòdla Durham, annan New Hampshire). Oun santenn di kolon anglé sa masakré é 60 sa fè prizonnyé.

* 7 - 8 out : kouronnman di Huseyin, chah séfévid di Pèrs (finisman di règn, 22 ògtòb 1722).

* 20 out : William Penn sa rétabli annan so fongsyon-yan. Émét kont pèrsèpsyon-an dé quitrents an Pennsylvanie.

* 14 ògtòb : kaptir di York Factory. Pierre LeMoyne d'Iberville ka anparé so kò di fò Nelson di bè-a d’Hudson o Kanada.

## Nòt ké référans

## Lyen ègstèrn
1695

**1695** sa roun lannen koumin ki ka koumansé oun sanmdi.

## Évènman
* 6 févriyé : lanmò d'Ahmet II. Koumansman di soultannat otoman di Mustafa II (finisman an 1703).

* 24 mè : roun flòt anglo-èspagnòl ka ataké Kap-Fransé atè Sen-Donmenng.

* 26 jen : Palman ékosè-a ka ògtrwayé monnonpòl-a di koumèrs bò'd Lafrik-a ké Lenn-yan à Konpagni ékosè-a di Darién. Tantativ-a di enstalé roun kolonni ékosè an Lanmérik santral ké échwé. Guillaume III d'Orange sa sousyé di pa alyennen so kò Lèspagn-an annan so lalit kont Louis XIV.

* Out - sèptanm : khan di Dzoungari Galdan ka anvayi òkò péyi-a Khalkha.

* 10 novanm : fondasyon di Lòrd libannen maronit-a, ki ankourajé pa patriyarch-a Étienne Al-Douaihi.

* Kot Dilò-a : koumansman di règn di Osei Toutou, asantehene (rwè) di konférasyon Ashanti-a (finisman an 1717).

* Gran Zimbabwé : à lanmò-a di rwè di Boutoua, Dombo, nouvèl monomotapa, Mhandé Pedro, ka òbténi oun sirsi. Li ka abandonnen so kapital pou réjyon-an di Tete. Anvan finisman-an di syèk, sigsésò-a di Changamiré Dombo ka roupran lofansiv-a é ka enpozé roun tribi o monomotapa. Dinasti-a dé Changamiré ka régné asou réjyon-an jouk 1830.

## Nòt ké référans

## Lyen ègstèrn
1696

**1696** sa roun lannen koumin ki ka koumansé oun jédi.

## Évènman
* 23 janvyé : létablisman di konpagni fransé-a di Sénégal (lèt patant di mars 1696). Asosyé-ya ka antré an posésyon di kolonni-a 24 jen-an.

* 13 mars : koumansman di syèj di fò Jésus atè Mombasa pa Omani-ya (finisman, 13 désanm 1698).

* 27 mars : étidjan-yan di linivèrsité-a di Mègsiko ka boulé léchafo-a di Plaza de Armas lò di roun émét ki ka fè réprimé vis-rwè Juan Ortega y Montañés.

* 12 jen : khan di Dzoungarie Galdan, ki ka anvayi péyi-a Khalkha, sa venki pa jénéral mandchou-a Fei-yang-kou ké so lartiri atè Zuunmod, prè d’Ourga asou Toola é ka anfwi so kò bò'd lwès-a ké sirvivan-yan di so larmé.

* 7 jwiyé : papa jézwit-a Louis Lecomte ka pibliyé atè Pari Nouvèl mémwè asou léta-a di Lachin-an ki ké poté kontrovèrs-a asou rit chinwa.

* Jwiyé : René Lepage de Sainte-Claire ka fondé Rimouski.

* 4 out, lagèr franko-iroquoises : Frontenac, Callières ké Ramezay, ké lèd-a di 2 000 sòlda, milisyen ké Anmérendjen, ka détrwi roun vilaj abandonnen pa Onontagués (Iroquois) é ka ravajé tout rékòlt-ya di so zanviron-yan, prè d'Oswego.

## Nòt ké référans

## Lyen ègstèrn
1697

**1697** sa roun lannen koumin ki ka koumansé oun mardi.

## Évènman
* 10 janvyé, Lendonnézi : zabitan-yan di nò di Sulawesi, Minahasa, ka signen roun trété d’alyans ké Olandé-ya. Yé ka douméré an fè izolé 

* 13 mars : Nojpetén, dannyé sité-a maya sa okipé pa Èspagnòl-ya annan Yucatán.

* 13 avril : oun lèskad fransé ki dirijé pa Pointis é Ducasse ka mouyé divan Carthagène dé Lenn, an Kolonbi ; lavil-a ki asyéjé ka kapitchoulé 2 mè-a. Pointis ka tchipé Carthagène 4-a é ka ransonnen zabitan-yan. Mékontan di partaj, boukannyé-ya ki té partisipé à èspédisyon ka piyé lavil-a roun ségon fwè 30 mè.

* 3 mè : khan di Dzoungarie Galdan ka mouri aprè roun brèv maladi. So névé Tsewang Rabtan, tiboug di Sengge, ka sigsédé li kou khan jouk 1727.

* 13 jwiyé : kozak-a Vladimir Atlassov ka annègsé pénensil-a di Kamtchatka pou Larisi-a.

* 20 out : André Brue ki nonmen dirègtò jénéral di koumèrs fransé o Sénégal 4 jen-an, ka rivé atè Saint-Louis. Li ka koumansé so èsplorasyon-yan annan Bambouk-a (finisman an 1723).

* 5 sèptanm, Kanada : vigtwè naval di Pierre Le Moyne d'Iberville asou Anglé-ya atè batay-a di bè-a d'Hudson. Li ka roupran Fò Nelson annan « bè di Nò » 13 sèptanm.

* 17 sèptanm : Huseyin Pacha Köprülü(Hüseyin Köprülü IV, 1644-1707) sa nonmen gran vizir di Lanpir otoman-an.

## Nòt ké référans

## Lyen ègstèrn
1698

**1698** sa roun lannen koumin ki ka koumansé oun mèrkrédi.

## Évènman
* 17 févriyé : Moghol-ya ka pran Gingee (en) (Jinji) aprè lwit lannen di syèj. Rajaram, souvren-an Chhatrapati, ka routounen atè Satârâ ki sa asyéjé pannan Dé lannen.

* 26 jwiyé, Leith : dépa dé pronmyé kolon ékosè bò'd Panama (projè Darién). Èspédisyon-an ka atenn kot-a di Darién 2 novanm-an. Fas o maladi é o difikilté di ravitayman, o disansyon entèrn, o mank di soutchen di kouronn-an é o brwi ki Èspagnòl-ya ka préparé yé kò à délojé yé, 300 sirvivan asou 1200 ka kité kolonni-a, 20 jen 1699. Oun ségon épi roun trwazyenm èspédisyon, rivé, 30 novanm 1699, ka échwé yé osi fas à lostitilité-a dé Èspagnòl. Sirvivan-yan ka abandonnen Darién-an, 11 avril 1700.

* 20 out : règman pou koumèrs-a ké navigasyon-an dé kolonni fransé-a di Lanmérik.

* 12 sèptanm : létablisman di konpagni di Sen-Domenng.

* 10 novanm : East India Company(Konpagni anglé dé Lenn oryantal) ka akéri, asou sit-a koté Job Charnock té fondé roun faktori an 1690, drwè-ya asou trwa vilaj - Sutanati, Kolkata ké Gobindapur - ki li ka réyini pou fondé Calcutta.

## Nòt ké référans

## Lyen ègstèrn
1699

thumb|16 févriyé : Lanbasad di Maròk atè Versailles.

**1699** sa roun lannen koumin ki ka koumansé oun sanmdi.

## Évènman
* 7 janvyé : trété di lapè di Mare point, atè Casco Bay (Maine), ant kolon-yan di Massachusetts ké prensipal chèf-ya di konférasyon-an « Wabanaki » (Abénaquis).

* 26 janvyé : koumansman di dézyenm vwayaj di èsploratò anglé-a William Dampier ; li ka atenn Bè Shark an out é ka étidjé kot nò-lwès di Lostrali-a (finisman an 1701).

* 11 févriyé : Willem Adriaan van der Stel, ki rivé 23 janvyé-a, ka pran so fongsyon-yan di gouvèlnò-a di kolonni-a di Kap (finisman an 1707).

* 16 févriyé-5 mè : lanbasad di Maròk(Abdallah Ben Aicha) atè Versailles. Négosyasyon-yan pa ka abouti.

* 30 mars : kréyasyon di Khālsā, lòrd chouvalrèsk-a dé Sikh, pa Gurû Gobind Singh.

* 20 avril : Louis-Hector de Callière ka divini gouvèlnò di Nouvèl-Lafrans.

* 1e mè : pronmyé kolonni fransé-a ki pèrmanan an Lalwizyann sa établi atè Biloxi anba dirègsyon-an di Pierre Le Moyne, syò d'Iberville.

* 6 jwiyé : pirat-a William Kidd sa arété atè Boston, o Massachusetts.

* 21 jwiyé : négus-a di Létchopi Iyasou le Grand ka risouvwè atè Gondar lanbasad-a di médsen Charles-Jacques Poncet, ki voyé pa Louis XIV.

## Nòt ké référans

## Lyen ègstèrn
1700

**1700** sa roun lannen sélilèr é roun lannen koumin ki ka koumansé oun vandrédi.

## Évènman
* 26 janvyé : tranmman di latè di Cascadia, di magnitid 9, ka provoké roun pwisan tsounanmi ki ka frapé kot-nò lwès dé Létazini ké kot-ya di Japon.

* 27 févriyé : navigatò anglé-a William Dampier ka dékouvri zil-a di Nouvèl-Brétagn, annan sid-lwès di Pasifik.

* 12 mars : an Lenn, Satara ka kapitchoulé divan Moghol-ya à lanmò-a di Rajaram, rwè dé Marathes. So vòv Tara Bai (en) ka pran kabèch-a di guérilla kou réjan di so tiboug Shivaji III.

* 11 avril : abandon di kolonni ékosè-a di Darién. 

* 9 mè : kréyasyon di misyon-an San Xavier del Bac. Pronmyé létablisman èspagnòl an Arizona, à koté di sit atchwèl di lavil-a di Tucson.

* 17 novanm : rivé atè Ispahan de Jean Billon de Cancerille, ké roun lanbasad di Saint-Siège é di Lanpir-a à lakou safavid-a di Pèrs ; à so routour li sa risouvwè pa rwè-a di Lafrans-a an 1703.

* Khan di Dzoungarie Tchewang Rabden ka parvini à métrizé lannarchi féyodal-a. Li ka voyé atè Mòskou roun anbasadò ké roun propozisyon di lapè, é dè 1703 atak-ya dé téritwar ris pa Oïrat-ya sa pratikman sispann. Sa anmélyorasyon ka favorizé rélasyon-yan ké Kalmouk-ya di Volga, pròch paran dé Oïrat di Dzoungarie.

* Konpagni anglé-a dé Lenn oryantal ka établi roun baz atè Banjarmasin atè Bornéo.

## Nòt ké référans

## Lyen ègstèrn
1703

**1703** sa roun lannen koumin ki ka koumansé oun lendi.

## Évènman
* Janvyé, Lenn : Marathes ka franchi Narmadâ é ka piyé péyi-a jouk Ujjain.

* 4 févriyé : Sousid kolègtif dé 47 rōnin japonnen.

* 14 mars : Kongrégasyon-an di propagasyon-an di lafwa-a ka envèsti Capucins di misyon-an di évanjélizé Tibé-a.

* 20-23 mars : aprè ki yé pran Marie-Galante(6 mars), Anglé-ya ka débarké atè Lagwadloup anba dirègsyon-an di jénéral Codrington. 18 mè-a, yé sa kontren di routiré yé kò.

* 30 avril, Down-yan : koumansman di trwazyenm vwayaj di èsploratò-a anglé William Dampier annan Pasifik sid-a (finisman an 1707).

* 27 mè : Philippe de Rigaud de Vaudreuil ka divini gouvèlnò jénéral di Nouvèl-Lafrans (provizwar jouk 16 sèptanm 1705, finisman an 1725).

* 21 out : larmé tirk-a ka dépozé soultan otoman-an Mustafa II. Li sa anpwazonnen pa jannisèr-ya 31 désanm-an. Koumansman di soultannat di so frè di Ahmet III (1673-1736), nonmen soultan-an dé « Tilip » (finisman an 1730).

* Ògtòb, Lenn : Marathes ka dévasté Berar.

* 31 désanm : tranmman di latè atè Edo (Tokyo) o Japon. Li ka fè anviron 2 300 vigtim dirèk, é ka déklanché oun tsounanmi majò ki ka kozé lanmò-a d'omwen 5233 moun, pitèt jouk 10 000.

## Nòt ké référans

## Lyen ègstèrn
1704

**1704** sa roun lannen bisègstil ki ka koumansé oun mardi.

## Évènman
* 19 févriyé : lanprò moghol-a Aurangzeb ka fè souprimé jiziya.

* 28 févriyé : ouvèrtir atè New York di roun pronmyé lékòl ki ouvèrt pou lélèv nwè. A Fransé-a Elias Neau ki ka inisyé sa fondasyon. Li sa boulé kou lérétik an jwiyé 1706.

* 29 févriyé : atak franko-endjen asou pozisyon anglé-a di Deerfield (atchwèlman annan Massachusetts-a).

* 5 mè : antré an vigò (anréjisman) di lòrdonnans-a oben lédit di mars 1685 annan kolonni fransé-a di Lagwiyann. 

* Out : koumansman di roun mouvman politik é rélijyé o Kongo, ki òrgannizé pa prétrès-a Kimpa Vita, ki konvèrti o kristchannism anba non-an di Béatrice.

* Ògtòb : maren ékosè-a Alexandre Selkirk sa débarké asou Más a Tierra, fitir zil-a Robinson Crusoe, o larj di Chili, koté li ka rété jouk févriyé 1709.

* 20 novanm, djopopo dé Rit : lipap-a Clément XI ka kondannen « rit chinwa »-ya (adopsyon pa misyonnè jézwit-a di sèrten éléman pròp o kilt di Confucius é dé gangan pou simyé favorizé divizyon-an di kristchannism an Lachin.

* 22 novanm : réyinyon di pronmyé asanblé-a di Delaware, ki divini roun kolonni « privé » anglé distenk di Pennsylvanie.

* 10 désanm : vigtwè di bey di Tinis Ibrahim Cherif asou réjans-a di Tripoli. Larmé tinizyen-an divèt lévé syèj-a di Tripoli 11 janvyé 1705-a, ki ménasé pa lapas-a é roun lofansiv aljéryen.

## Nòt ké référans

## Lyen ègstèrn
1705

thumb|Kart di Lanmérik, 1705

**1705** sa roun lannen koumin ki ka koumansé oun lendi.

## Évènman
* 8 jwiyé : aprè roun défèt kont dey-a di Laljèr bò'd di Kef, bey-a di Tinis Ibrahim Cherif sa kaptiré é mennen atè Laljèr.

* 10 jwiyé : Husayn ibn 'Ali, agha di milis-a, ka pran pouvwè-a annan réjans-a di Tinis koté li ka randé so kò kaziman endépandan. Li ka fondé ségon dinasti-a di bey ki ké régné jouk 1957.

* Sèptanm, Tibé : réjan-an Sangyé Gyatso sa asasiné asou lòrd di khan mongol Lhazang Khan, chèf di tribi-a dé Qoshot. Pou tèrminen konstriksyon-an di palè di Potala, Sangyé Gyatso ki ka rèspègté swé-ya di senkyenm dalaï-lama té gardé sigré-a asou so lanmò pannan douz lannen, jouk 1697, lò li té voyé so minis Shabdrung Ngawang Shonu à lakou mandchou-a pou enfòrmé lanprò-a Kangxi di lanmò-a di senkyenm é di dékouvèrt-a di sizyenm dalay-lama, Tsangyang Gyatso ki ajé alò di katòrz lannen, ki té monté asou tronn-an. So pèrsonnalité ègsantrik, labandon-an di so vé monnastik-ya ké lanmou-a di powézi-a ké dé fanm ké atiré li senpati-a di pèp tibéten mé, soulon Elisabeth Martens, lafoud-ya dé Mongol é dé Qing.

## Nòt ké référans

## Lyen ègstèrn
1706

**1706** sa roun lannen koumin ki ka koumansé oun vandrédi.

## Évènman
* 22 - 26 févriyé : Fransé-a Henri-Louis de Chavagnac ka ravajé kolonni anglé-a di Saint-Christophe-et-Niévès annan Lézanti-ya.

* 8 mars, Létchopi : koumansman di règn di Takla Haïmanot, négus di Létchopi (finisman an 1708). Négus-a Iyasou le Grand divèt abdiké divan entrig-ya di so tiboug Takla Haïmanot. Li ka routiré so kò annan roun monnastè asou zil di lak Tana mé so tiboug ka fè li asasinen 13 ògtòb. 

* Létchopi-a ka sonbré annan lannarchi-a.

* Koumansman 15 mars : les Marathes, ki té anvayi Gujerat, ka briga Moghol-ya atè Ratanpur, annan Râjpîpla. Baroda sa mété à sak. An mé roun larmé marathe, ki ka ataké kan enpéryal-a atè Ahmadnagar sa roupousé ké difikilté.

* 4 avril : kapitchoulasyon di Niévès ki ataké pa Pierre LeMoyne d'Iberville.

* 23 avril : fondasyon ofisyèl d’Albuquerque pa Èspagnòl-ya, jòdla o Nouvèl-Mègsik.

* 27 jen : 6e dalay lama Tsangyang Gyatso sa dépozé. Li té akizé di enpòstir  é ègzilé. Envité an Lachin, li ka mouri lò di so vwayaj 14 novanm-an annan réjyon-an di lak Kokonor. Mongol-ya Qoshot, ki soutni pa lanprò-a Kangxi ka tchipé alò Tibé santral-a. Oun lagèr sivil ka dévlopé so kò o Tibé à lakèl ké mété à roun entèrvansyon chinwa (1720).

## Nòt ké référans

## Lyen ègstèrn
1707

thumb|Aurangzeb an finisman-an di so lavi, ki té ka li koran-an.

**1707** sa roun lannen koumin ki ka koumansé oun sanmdi.

## Évènman
* 3 mars : lanmò d'Aurangzeb, dannyé gran Moghol di Lenn-an, atè Ahmadnagar. Li ka déklanché roun lagèr di sigsésyon ant so trwa tiboug sirvivan-yan. Aurangzeb ka mouri an lésan trézò vid-a. Lanpir moghol-a, ki fondé an 1526 pa Bâbur, ka koumansé à déklinen.

* 14 mars : Azam Shah ka proklanmen so kò lanprò moghol atè Ahmadnagar aprè finéray-ya d'Aurangzeb.

* 18 mè : Azam, anba konséy-a di so minis Zulfiqar Khan (en), ka libéré Shahu, piti-tiboug di Shivâjî Bhonsla, chhattrapati(rwè) dé Marathes, atè Doraha (distrik di Ludhiana), an konkirans ké Shivaji II é di so manman réjant-a Tarabai. Li ka kréyé ensi roun kriz dinastik é dé disansyon parmi les Marathes. Mé Shahu ka an soti finalman venkò, gras o konséy di bankyé Mahadji Krishna Joshiet é di Brahmane Gadadhar Prahlad Nasikkar. Lirwè-ya marathes pa ka réyisi à kréyé roun véritab Léta santralizé. Pou òbténi api-a dé chèf marathes, Shahu ka konsédé dé jagir ki ka fòrmé piti piti di nouvèl antité réjyonnal.

## Nòt ké référans

## Lyen ègstèrn
1702

thumb|11 mars : The Daily Courant, pronmyé journal kotidjen

**1702** sa roun lannen koumin ki ka koumansé oun dimanch.

## Évènman
* 6 janvyé : fondasyon pa Fransé-a Bienville di Fò Louis asou sit-a di atchwèl-a Mobile. Pierre Le Moyne d'Iberville, rivé asou plas an mars, ka enstalé laba kapital-a di Lalwizyann-an di 1702 à 1720.

* 15 mè : Langlétè-a ké Péyi-Ba-a ka déklaré ofisyèlman lagèr-a à Lafrans-a é à Lèspagn-an (Lagèr di Sigsésyon di Lèspagn). Koumansman di dézyenm lagèr entèrkolonnyal-a. Lostitilité-ya ka koumansé ant kolon fransé ké anglé an Lakadi (1703), ant kolon anglé di Karolin é èspagnòl di Florid.

* 20 mè, Florid èspagnòl : dé Endjen Creeks, ankourajé pa kolon anglé-ya di Karolin, ka ataké misyon-an di Santa Fé de Toloca an téritwar Timucua.

* 14 jwiyé : Anglé-ya ka anparé so kò dé Dé pòrsyon fransé di zil-a Saint-Christophe.

* 29 out-4 sèptanm 1702 (19-25 out di kalandriyé julyen) : batay naval di Santa-Martha an Kolonbi. Fransé-a Jean-Baptiste du Casse (4 bato) ka pran lasandan-an asou roun flòt anglé ki koumandé pa John Benbow (7 bato).

## Nòt ké référans

## Lyen ègstèrn
1708

thumb|Léròp an 1708

**1708** sa roun lannen bisègstil ki ka koumansé oun dimanch.

## Évènman
* 28 févriyé : révòlt di lèsklav atè Long Island (New York) ; 7 blanng sa tchwé, kat lèsklav, don roun Endjen ké roun fanm, sa ègzékité.

* 8 jen : Charles Wager ka anparé so kò di galyon di flòt anniyèl-a di lajan èspagnòl é ka an détrwi rounòt ant Portobelo é Carthagène dé Lenn. Pou ségon lannen konsékitiv, Lèspagn-an pa pwé konté asou lajan anmériken-an.

* 30 jen : négus-a di Létchopi Takla Haïmanot sa asasiné. Théophilos, frè di Iyasou le Grand, aprè ki li ékarté jenn-an Naod, ka monté asou tronn-an é ka fè chatché asasen-yan dé Dé prens, ki ka fè pann 13 ògtòb-a ègs-enpratris-a Mäläkotawit ki té pousé Takla Haïmanot o mèrt di so pròp lépou (finisman di règn an 1711).

* Jwiyé, Latè-Nòv : famin annan kolonni fransé-a di Plaisance à laswit-a di blocus enpozé pa Britannik-ya.

* 2 out, Bristol : dépa di Woodes Rogers pou roun vwayaj otour di monn annan ; èsploratò britannik William Dampier ka akonpagné li pou so trwazyenm vwayaj annan Pasifik sid-a (finisman an 1711).

## Nòt ké référans

## Lyen ègstèrn
1701

thumb|5 novanm : sérémoni di maryaj di rwè di Lèspagn Philippe V ké Marie-Louise Gabrielle de Savoie atè Figueres

**1701** sa roun lannen koumin ki ka koumansé oun sanmdi.

## Évènman
* 21 avril, Japon : daimyô, Asano Naganori, sa kondannen pa shogun-an Tokugawa Tsunayoshi o sousid ritchwèl (seppuku) pas li té agrésé Kira Yoshinaka (1641-1703), mèt dé sérémonni di kaz-a di shogun, ki li té ensilté. 47 rōnin-yan ka désidé di vanjé li an tchwan Kira, 14 désanm 1702.

* 28 avril : batay di Djidjioua-a, asou riv gòch-a di Chelif. Vigtwè di dey di Laljèr à lisou-a di roun èspédisyon ki dézastré di Mulay Ismaïl, soultan di Maròk, kont réjans-a di Laljèr.

* 23 mè : pirat-a William Kidd sa pann an plas piblik atè Lonn.

* 24 jwiyé : fondasyon di roun kontwè fransé atè Détrwa annan Michigann atchwèl-a ant lak-ya Érié ké Huron anba non-an di Fò Ponchartrain pa Antoine de Lamothe-Cadillac.

* 4 out : signatir di Gran lapè-a di Montréyal, trété di lapè ant Fransé-ya ké Iroquois an Nouvèl-Lafrans (Lanmérik di Nò). Senk Nasyon iroquoises ka promèt di rété nét annan di évantchwèl lagèr ant Anglé ké Fransé.

## Nòt ké référans

## Lyen ègstèrn
1709

**1709** sa roun lannen koumin ki ka koumansé oun mardi.

## Évènman
* 13 janvyé : lanprò Moghol-a Bahâdur Shâh ka éliminen so ròt frè Kambakhsh atè Hyderabad.

* 2 févriyé : maren ékosè-a Alexandre Selkirk sa sékouri pa kaptenn-an Woodes Rogers.

* 15 févriyé : vigtwè di Pedro IV, ki ka prétann Nlaza o tit di mannikongo. Li ka roukonkéri kapital-a di Kongo, São Salvador (finisman di règn an 1718).

* 20 févriyé, Japon : shogun-an Tokugawa Tsunayoshi sa asasinen, vrèsanblabman pa so pròp lépouz ki ka sousidé so kò asou lèr-a. Anba règn-an di so sigsésò Tokugawa Ietsugu, ki ajé di trwa lannen (8 jen 1709-12 novanm 1712), réfòrmatò-a Arai Hakuseki ka ègzèrsé roun ròl enpòrtan annan gouvèlman-an.

* Avril : asasina di gouvèlnò séfévid di Kandahar Gurgen Khan pa prens afgan-an Mirwais, ki ka anparé so kò di pouvwè. Afgan-yan ka soulvé so kò kont pouvwè pèrs-a é ka fòrmé roun fòrmé roun Léta endépandan.

* 22 avril : mété an likidasyon aprè 1706, Konpagni fransé-a dé Lenn oryantal sa roupran pa roun group d’armatò di Saint-Malo.

* 6 ògtòb : an Lenn, lanprò moghol-a Bahadur Shah la roukonnèt Ajit Singh (en) kou raja di Marwar (Jodhpur), ka asiré ensi nétralité-a dé Rajput.

* 12 ògtòb : fondasyon di Chihuahua o Mègsik.

* Désanm : finisman di lagèr-a dé Emboabas o Brézil.

## Nòt ké référans

## Lyen ègstèrn
1710

**1710** sa roun lannen koumin ki ka koumansé oun mèrkrédi.

## Évènman
* 15 févriyé : koumansman di lagèr-a dé « Mascates », atè Recife, o Brézil. Sa tèrm ka dézigné « kòlpòrtò-ya », marchan pòtidjé-ya ki té ka rété o Recife é té òbténi di rwè ki lavil-a té élvé o ran di sité é ka chapé o kontrol d’Olinda, lavil-a dé plantò brézilyen : sa-ya ka ataké é ka pran Recife. Nouvèl gouvèlnò-a ki voyé di Lisbonn ka règlé zafè-a pa roun anmnisti jénéral finisman 1711.

* 16 jen, Lanpir otoman : Numan Köprülü(1670-1719), tiboug di Mustafa Köprülü ka épouzé Aïsha, tifi di soultan é sa nonmen gran vizir. Li divèt démisyonnen tchèk simenn plita à laswit-a di so roufi di ronp trété-a di lapè ké Larisi-a (novanm).

* 22 mè, Lenn : Sikh-ya, ki révòlté kont pouvwè moghol-a anba konjwit-a di Banda Bahadur (en), ka anparé so kò di Sirhind annan Pendjab aprè roun vigtwè asou troup moghol-ya di Vazir Khan, ki sa tchwé.

* 19 sèptanm : léchèk fransé divan Rio de Janeiro.

* 16 ògtòb, Lakadi : Britannik-ya ka pran définitivman pozisyon atè Port-Royal ki sa rounonmen Annapolis Royal.

## Nòt ké référans

## Lyen ègstèrn
1713

**1713** sa roun lannen koumin ki ka koumansé oun dimanch.

## Évènman
### Lafrik ké Lazi
* 10 janvyé : défèt di Jahandar Shâh atè batay-a di Samugarh.

* 11 janvyé : Farrukhsiyâr ka entronnizé li-menm so kò lanprò moghol atè Āgrā. Li ké fika finalman dépozé é mété à lanmò an 1719 pa so minis Abdullah ké Hussain Ali ki té édé li à pran pouvwè-a. Yé ka mété asou tronn-an frè-ya Rafi-ud-Darajat ké Rafi-ud-Daulat.

* 11 févriyé : Farrukhsiyâr ka fè trannglé so tonton Jahandar Shâh annan so prizon.

* 12 févriyé : Farrukhsiyâr ka antré triyonfalman atè Delhi.

* Févriyé : kouronnman di roun lépidémi di varyòl annan kolonni-a di Kap. Lèsklav-ya sa désimé, é di nouvèl lèsklav sa enpòrté di Madagaskar é di Lafrik di Lès-a, mé osi di Lenn, di Lendonnézi, di Ceylan é di Malézi. Laplipa dé Khoïkhoï di Kap sa tchwé.

* 2 mars : Nizam ul-Mulk ka divini gouvèlnò (subahdar) di Hyderabad.

* 17 novanm : Balaji Vishwanath (en) sa nonmen peshwa (Pronmyé minis) pa lirwè-a Marathe Shahu (en). Li ka divini véritab chèf-a di Léta-a. Sèt peshwa ké sigsédé li jouk 1818.

### Lanmérik
* 20-23 mars : rédisyon di Fò Neoheroka. Fen di lagèr-a di Tuscarora (en). 1000 Endjen sa kaptiré é rédjwi an lèsklavaj, 1400 mouri pannan konfli-a.

## Nòt ké référans

## Lyen ègstèrn
1714

thumb|Léròp an 1714, à lisou-a dé trété d'Utrecht, di Rastatt é di Baden.

**1714** sa roun lannen koumin ki ka koumansé oun lendi.

## Évènman
* 1e janvyé : Sen-Domenng sa érijé an gouvèlman jénéral pa Fransé-ya.

* 28 févriyé, Lenn : trété di Valvan (bò'd Lonavla) ant Balaji Vishwanath (en) ké gouvèlnò moghol-a di Dekkan. Donminasyon marat-a ka étann so kò asou tout Dekkan-an. An léchanj Shahu (en) divèt fourni 15 000 kavalyé o Moghol, péyé roun tribi anniyèl é mentni lòrd-a.

* 23 ògtòb : rivé di anbasadò-a di Pèrs Mehmet Rıza Beğ atè Marséy, ki présédé di Arményen-an Hagopdjan di Deritchan, ki ké divini lannen swivant-a konsil di Pèrs atè Marséy. Li sa risouvwè pa rwè-a di Lafrans atè Versailles 19 févriyé 1715-a.

* Koumansman di règn di Taninganway Min, rwè di Birmanni (finisman an 1733).

* Britannik-ya ka kréyé l’Indian Medical Service, annan lòbjègtif-a di swagnen sòlda-ya ké kolon britannik-ya an Lenn.

* Ahmed Bey, ki té pran pouvwè-a an 1711, ka randé endépandan dé Otoman é ka fondé dinasti-a karamanli atè Tripoli.

* Mozanbik : Pòtidjé-ya ka kréyé roun fò atè  Zoumbo (en), an limit-a di navigasyon-an asou Zanbèz-a.

### Léròp
* 28 févriyé : ouvèrtir di konférans-a di Rastatt.

* 2 mars (19 févriyé di kalandriyé julyen) : vigtwè ris asou Laswèd-a atè batay-a di Storkyro annan Gran lagèr di Nò. Ris-ya ka tchipé militèrman Fenlann-an (« Gran Kòlè »).

## Nòt ké référans

## Lyen ègstèrn
1711

thumb|21 sèptanm : priz di Rio de Janeiro

**1711** sa roun lannen koumin ki ka koumansé oun jédi.

## Évènman
* 20 mars : batay d'Aïn Dara o Liban ant Dé parti ki opozé, yéménit ké qaysit. Fagsyon yéménit-a sa anéyanti.

* 3 avril : Fransé-ya Mathieu Martin de Chassiron ké Michel Dubocage ka dékouvri zil-a di Clipperton.

* 27 jwiyé : Ahmed Karamanli ka di pacha di Tripoli é ka randé so kò kaziman endépandan an Tripoliten (finisman an 1745).

* 2-3 sèptanm : léchèk dé Britannik o Kébèk. Oun projè dé Britannik ki ka vizé à anparé so kò di Kanada ka fè lonng difé lò sèt navir di flòt-a di lanmiral-a Hovenden Walker ka koulé asou kot nò-a di gòlf Saint-Laurent bò'd zil-a o Dizé. Pou sélébré évenman-an, roun légliz di Kébèk ki nou té aplé Notre-Dame-de-la-Victoire an lònò-a di rézistans-a di Frontenac an 1690, ka risouvwè roun nouvèl non : Notre-Dame-des-Victoires.

* 21 sèptanm : joujé enprannab, Rio de Janeiro sa priz pa kòrsèr fransé-ya di Duguay-Trouin. Li ka kité lavil-a aprè péyman-an du roun solid ranson.

* 2 ògtòb (22 sèptanm di kalandriyé julyen): lagèr-a di Tuscarora (en) ka koumansé an Karolin di Nò lòské Endjen-yan ka masakré 130 kolon britannik an Dé lèr atè New Bern.

## Nòt ké référans

## Lyen ègstèrn
1712

thumb|29 janvyé : louvèrtir di kongrè d'Utrecht.

**1712** sa roun lannen bisègstil ki ka koumansé oun vandrédi.

## Évènman
* 28 févriyé, Lanpir moghol : lanmò di Bahâdur Shâh atè Lahore. So kat tiboug ka antrétchwé yé kò. Sirvivan-yan ka proklanmen so kò lanprò 20 avril-a anba non-an di Jahandar Shâh mé so névé Farrukhsiyâr ka dépozé li, ka trannglé li é ka sigsédé li anba févriyé 1713.

* 4 mè : kòrsèr fransé-a Jacques Cassard ka ravajé ké 1 000 wonm kolonni pòtidjé-ya du Kap-Vèrt ; li ka mété à sak Ribeira Grande, ki dézòrmé abandonnen kou kapital o profi di Praia.

* Koumansman di règn di Biton Coulibaly(Rwayom bambara di Ségou) jouk 1755.

* Koumansman di règn di Andrianamboniarivo, tiboug d’Andriamandisoarivo, rwè sakalave di Boina, atè Madagaskar (v. 1712-1722). Li ka pourswiv konkèt-ya bò'd nò-a.

* Lanbasad chinwa-a di Tulišen (en) oprè di khan kalmouk Ayuka, asou ba Volga pou propozé li di ini li so fòs atè Lachin-an kont Dzoungar-ya di Tsewang Rabtan. Ayuka ka dérobé so kò. Tsar-a Pierre le Grand ka roufizé di risouvwè anbasadò-a. Oun misyon rélijyé ris ka akonpagné lanbasad-a di Tulišen annan so vwayaj di routour é ka enstalé so kò atè Péken.

## Nòt ké référans

## Lyen ègstèrn
1717

**1717** sa roun lannen koumin ki ka koumansé oun vandrédi.

## Évènman
* Janvyé-févriyé : Britannik-ya ka òbténi di lanprò moghol-a Farrukhsiyâr roun dispans dé drwè di douann o Bengal.

* 27 févriyé-6 mars : Nouvèl-Langlétè sa paralizé pa blizar-a.

* 27 avril : flibistché anglé-a Samuel Bellamy ka koulé o larj di Kap Cod(Massachusetts) òbò di Whydah Gally.

* 29 avril : kréyasyon di vis-rwayalté-a di Nouvèl-Grénad (1717-1723), épi kapitennri jénéral-a jouk 1739).

* 17 mé : prédikasyon-an di kristchannism sa entèrdi an Lachin. Finisman di Misyon jézwit-a an Lachin.

* Jen-out : oun èspédisyon ris ki dirijé pa Alexandre Bekovitch Tcherkaski ké kat mil wonm di lenfantri ké Dé mil Cosaques, sa roupousé pa khanat-a di Khiva. Bekovitch ké so wonm-yan sa masakré oben vann kou lèsklav.

* 2 désanm : Dzoungar-ya di Tsewang Rabdan, névé di Galdan, ka anparé so kò di Lhassa. Yé sa dabò wè kou dé libératò, anvan ki yé ka piyé ké détrwi monnastik-ya ki pa gelugpa. Lhazang Khan sa tchwé. Sètchenm-an dalay-lama sa soutrè o Dzoungar pa so papa é ka réfijyé so kò o  monnastè di Kumbum, an Amdo o nò-lès di Tibé koté li ka routrouvé so kò « protéjé » pa dinasti-a dé Qing.

## Nòt ké référans

## Lyen ègstèrn
1718

thumb|Wè di Nouvelle-Orléans an 1720.

**1718** sa roun lannen koumin ki ka koumansé oun sanmdi.

## Évènman
* 3 févriyé : lanmò di mannikongo Pedro IV. Kongo-a ka douméré anpè gras à dé konpronmi tribal.

* 9 févriyé : Fransé-ya di Jean-Baptiste Le Moyne de Bienville ka rivé an Lalwizyann-an. Yé ka fondé Nouvèl-Lòrléyan asou Gòlf-a di Mègsik, ki batizé an lònò-a di réjan, douk-a di Lòrléyan.

* 5 mé : fondasyon di lavil-a di San Antonio. Gouvèlman militèr èspagnòl o Tègzas.

* 9 mè : Damad-Ibrahim (en) ka divini gran vizir di Lanpir otoman-an (mouri 1e ògtòb 1730). Koumansman di Lè-a dé tilip.

* 16 jen : tantativ di asasina di Vis-rwè di Nouvèl-Lèspagn Baltasar di Zúñiga.

* 8 ògtòb : roun kò èspédisyonnèr mandchou sa ripousé pa Dzoungar-ya o Tibé asou larivyè-a Kara-Usu.

* Ògtòb : Opokou Waré sa entronnizé asantehene di konférasyon Ashanti-a à lisou-a di roun lannen di lagèr sivil. Lagèr-a kont Akyem-yan ka roupran (finisman di règn an 1745).

* 22 novanm : batay di zil-a d'Ocracoke. Pirat-a Edward Teach (Barb Nwè) sa tchwé pa Marin Rwayal britannik-a.

* 10 désanm : pirat-a Stede Bonnet sa pann atè Charleston.

* Koumansman di règn di Abiyé, rwè di Choa, Létchopi (finisman an 1743).

## Nòt ké référans

## Lyen ègstèrn
1719

**1719** sa roun lannen koumin ki ka koumansé oun dimanch.

## Évènman
* 15 janvyé : Jean-Baptiste Bénard de la Harpe, ki pati di Nouvèl-Lòrléyan-an 17 désanm 1718-a, ka roumonté Larivyè Rouj-a, ka fè alyans ké Wichita-ya ki ka èsploré l'Oklahoma ké roun parti di Colorado. Li ka fè dimi-tour 13 sèptanm-an é ka rivé 13 ògtòb-a.

* 28 févriyé : lanprò moghol-a Farrukhsiyâr sa dépozé é vèrglé pas so minis-ya Abdullah ké Hussain Ali ki té édé li à pran pouvwè-a. Yé ka mété asou tronn-an frè-ya Rafi-ud-Darajat ké Rafi-ud-Daulat, ki ka mouri annan lannen-an.

* 23 mè : Konpagni di Lògsidan, ki dirijé pa John Law, ka absòrbé sa-ya dé Lenn oryantal é di Lachin. Konpagni fransé-a dé Lenn oryantal sa réyòrgannizé pa John Law ki réparti so jésyon ant agsyonnèr-ya, dé dirègtò ké koumisèr-a di rwè. Pondichéry ka divini kapital-a dé provens fransé di loséyan Endjen-an : zil di Lafrans ké Bourbon, Chandernagor(Bengal) épi Mahé (kot di Malabar), ki akéri an 1725.

## Nòt ké référans

## Lyen ègstèrn
1720

thumb|Révolt di Vila Rica. Jijman di Felipe dos Santos.

**1720** sa roun lannen bisègstil ki ka koumansé oun lendi.

## Évènman
* 20 mars : oun lalwa ka otorizé òkò roun fwè lémigrasyon-an bò'd Brézil-a, mé li sa limité o Pòtidjé envité à tchenbé dé fongsyon.

* 16 jen-6 sèptanm : èspédisyon Villasur. 14 out, troup èspagnòl-ya di Pedro de Villasur sa masakré pa fòs-ya franko-Pawnees asou téritwar-a di Kansas.

* 28-29 jen : koumansman di révòlt-a di Vila Rica o Brézil, ki réprimé 14 jwiyé-a. Prensipal-a konjouré, Felipe dos Santos, sa pann.

* 25 jwiyé : konba d'Anjouan o Comores, ant roun navir pirat é roun véso di British East india Company.

* 15 sèptanm : Kelzang Gyatso sa entronnizé kou sètchenm dalay-lama (finisman an 1757).

* 24 sèptanm, Tibé : troup chinwa-ya ka èspilsé Dzoungar-ya é ka antré annan Lhassa. Lanprò-ya Qing ka afirmé yé souvrennté-a asou péyi-a, an lésan atè Lhassa dé rouprézantan ké roun piti garnizon.

* 28 sèptanm : lanprò moghol-a Muhammad Shâh, ké lèd-a di vis-rwè di Dekkan Nizam ul-Mulk ka fè asasinen minis-a Hussain Ali, épi an novanm anprizonnen minis-a Abdoullah Khan (anprizonnen an 1722). Muhammad Shâh ka mennen roun lavi di plézi, ka protéjé lar-ya mé pa ka entérésé so kò o zafè di lanpir-a ké provens-ya di lanpir moghol-a ka roupran progrésivman yé endépandans (Hyderabad, Maïssour, Aoudh, Bengal).

## Nòt ké référans

## Lyen ègstèrn
1721

**1721** sa roun lannen koumin ki ka koumansé oun mèrkrédi.

## Évènman
* 8 mars : Lafrans-a ka anparé so kò di fò d'Arguin, kolonni-a di Brandebourg, asou kot-a di Moritanni atchwèl.

* 30 mars : ensandi d'Edo (Tokyo).

* 2 avril : létablisman fransé atè Mahé.

* 26 avril : konba di Saint-Denis ant roun véso pòtidjé ké Dé navir pirat annan pòr-a di Saint-Denis, asou zil-a Bourbon.

* 21 mè : kouronnman di Bacaffa l'Impitoyable, négus di Létchopi (finisman di règn an 1730), aprè lanmò-a (anpwazonnman ?) di David III di Létchopi.

* 3 jwiyé : misyonnè nòrvéjyen-an Hans Egede (1686-1758) ka atenn kot lwès-a di Growennlann. Li ka fondé misyon protèstant-a di Godthaab. So agtivité di évanjélizasyon dé Inuit ké pourswiv pa so tiboug Paul (1708-1789) à partir di 1747.

* 21 out : koumansman di circumnavigation di lanmiral olandé-a Jacob Roggeveen, ki ka dékouvri zil-a di Pak (6 avril 1722) ké zil-a di Samoa annan Pasifik-a (finisman an 1722).

* 23 sèptanm : Fransé-ya ka kolonnizé zil Moris-a.

* 11 ògtòb : lanmò di La Prévotière, gouvèlnò di Pondichéry. Pierre-Christophe Lenoir ka divini gouvèlnò pa entérim di Konpagni fransé-a dé Lenn oryantal.

## Nòt ké référans

## Lyen ègstèrn
1715

thumb|19 févriyé : lanbasad pèrs di Mehmet Rıza Beğ atè Versailles.

**1715** sa roun lannen koumin ki ka koumansé oun mardi.

## Évènman
* 6 févriyé : Pòtidjal-a ka òbténi Colonia del Sacramento asou rio de la Plata à lisou-a di lagèr-a di Sigsésyon di Lèspagn (finisman an 1777).

* 19 mars : bòbòl Ex Illa Die. Asou avi di légat pontifikal Charles-Thomas Maillard de Tournon rit tradisyonnèl chinwa sa entèrdi pa Clément XI, malgré roun entèrvansyon di lanprò-a li-menm.

* 26 avril : masak-a di roun group d'ofisyèl pa Anmérendjen-yan ka déklanché lagèr-a dé Yamasee an Karolin di Sid (finisman an 1717).

* 24 jwiyé : dépa di Flotte d’Argent di La Havane pou Lèspagn-an. Li sa détrwi pa roun ouragan annan Latlantik-a 31-an.

* 29 jwiyé : dépa di Saint-Pétersbourg di lanbasad ris-a d'Artemi Volynski (en) an Pèrs (1715-1721), ki ka konvenk tsar-a di dézòrgannizasyon total-a di péyi. Li ka rivé atè Ispahan ki an mars 1717.

* 13 août : signatir atè Versailles di roun trété di koumèrs é di zanmitché ant Lafrans-a ké Pèrs-a.

* 20 sèptanm : Fransé-ya la pran posésyon di Maurice, ki yé ka roubatizé Isle de France.

* 15 désanm : Philippe V di Lèspagn ka signen roun trété pa lakèl li ka akòrdé o koumèrsan britannik an Lanmérik dé privilèj égal à sa-ya di so sijè-ya.

* 22 désanm : rivé di frè jézwit italyen Giuseppe Castiglione atè Péken ki ka divini roun dé pent favori di lanprò-a Qing.

## Nòt ké référans

## Lyen ègstèrn
1716

**1716** sa roun lannen bisègstil ki ka koumansé oun mèrkrédi.

## Évènman
* 3 ké 26 févriyé : oun tranmman di latè fè 20 000 vigtim atè Laljèr. Sékous-ya ka douré jouk jen.

* 8 févriyé : négus-a Yostos di Létchopi sa dépozé pa nòb-ya. David III ka sigsédé li (finisman di règn an 1721). Li ka fè konstrwi atè à Gondar « Pavillon de l’Allégresse ».

* 5 mars, Lenn : koumansman dé ègzékisyon dé Sikh ki révòlté pa Moghol-ya. Yé chèf Banda Bahadur (en), anprizonnen 7 désanm 1715-a, sa tòrtiré ké ègzékité 9 jen-an. Léta endépandan sikh-a sa krazé pa larmé enpéryal moghol-a.

* 17 mars : Ippolito Desideri ka atenn Lhassa o Tibé. Li ka séjounen jouk 1721.

* 1e mè : Fransé-ya ki koumandé pa Louvigny, ka pati di Montréyal ké 225 sòlda ké milisyen ensi ki plizyò Anmérendjen. An Jen-jwiyé, yé ka ataké Renards annan yé téritwar di Wisconsin é ka òbténi roun kapitchoulasyon à la Butte des Morts.

* 7 jwiyé : fondasyon di Mission Concepcion pa fransisken-yan. Okipasyon pèrmannant di Tègzas pa Èspagnòl-ya.

* 28 sèptanm, Japon : Yoshimune Tokugawa ka divini shogun (finisman 20 ògtòb 1745-a). Réfòrm Kyōhō.

* Mongoli : lanpir mandchou-a ka mobilizé khanat-ya dé Khalkha ki ka fourni yé mwayen-yan di transpò ké ravitayman pou lité kon Dzoungar-ya. L’aïmak di Tsetsen khan divèt fourni sis mil chanmon, sala di Touchetou sa mil mouton.

## Nòt ké référans

## Lyen ègstèrn
1722

thumb|25 ògtòb : sakr di Louis XV.

**1722** sa roun lannen koumin ki ka koumansé oun jédi.

## Évènman
* 8 mars : Afgan sunnit-ya ki révòlté ka krazé larmé séfévid-a atè Gundabad épi ka asyéjé kapital-a Ispahan.

* 6 avril : èsploratò néyèrlandé-a Jakob Roggeveen ka dékouvri Zil-a di Pak.

* 26 mè : kapital-a di Lalwizyann fransé-a, à laswit-a di roun désizyon ki pran 23 désanm 1721-a pa Konpagni-a dé Lenn, sa transféré di Biloxi atè La Nouvelle-Orléans.

* 12 sèptanm, lavil-a sa ravajé pa roun ouragan.

* 13 jen : dékouvèrt dé zil Samoa pa Jakob Roggeveen.

* 18 jwiyé : koumansman di roun Kanpagn ris kont Pèrs-a, anba prétègs-a di brigandaj pèrs koté Kalmouk-ya. Larmé ris-ya (100 000 wonm) ka vansé lonng-an di Kaspyenn-an, ka pran Derbent 23 out-a, mé sa arété divan Chamakhi. Pannan sa tan, Arményen-yan ké Jéyòrjyen-yan ka ataké Tirk-ya. Melik-ya di Karabakh ka profité dé sirkonstans pou akéri yé endépandans (1722-1730).

* 25 jwiyé : koumansman di Dummer's War, séri d'afrontman ant kolon fransé ké anglé o frontchèr di Maine é di Massachusetts (finisman an 1727).

## Nòt ké référans

## Lyen ègstèrn
1723

**1723** sa roun lannen koumin ki ka koumansé oun vandrédi.

## Évènman
* 1e - 25 févriyé, Lenn : Baji Rao Ie (en), peshwa dé Marathes, ka anvayi Mâlwa.

* 26 jwiyé : troup ris-ya ka anparé so kò di Bakou.

* 12 sèptanm (1e sèptanm di kalandriyé julyen) : trété di Saint-Pétersbourg ; Pèrs-a ka sédé à Larisi-a kot lwès-a (Daghestan) ké Sid di Kaspyenn-an, di Derbent à Astérabad (finisman an 1732). Latirki-a ka protésté.

* Désanm : prronmilgasyon atè Versailles dé Lèt patant an fòrm di lédit, ki ka konsèrnen lèsklav-ya "nèg" dé Zil di Lafrans ké Bourbon.

* 26 désanm, Fò James : koumansman di èspédisyon-an di kaptenn Barthélemy Stibbs asou Ganbi-a ; li ka atenn cataractes de Barraconda 3 février 1724-a. Vwayaj-a sa òrgannizé pa konpagni rwayal britannik-a di Lafrik, ki, à lenstigasyon-an di douk di Chandos, lé èsplwaté min dilò-ya di Ganbi.

* Kapital-a di rwayom Akan Bono Manso sa priz pa konfédérasyon ashanti-a. Bono-ya ka roupliyé yé kò atè Takyiman ki ka divini yé nouvèl kapital.

* Létablisman fransé atè Yanaon.

## Nòt ké référans

## Lyen ègstèrn
1726

thumb|23 sèptanm : ensandi di Reutlingen.

**1726** sa roun lannen koumin ki ka koumansé oun jédi.

## Évènman
* 11 janvyé : Charles de La Boische de Beauharnois sa nonmen gouvèlnò di Nouvèl-Lafrans.

* 23 mars : o Brézil, Florianópolis ka òbténi èstati-a di lavil.

* Mars : révòlt dé lèsklav an Lagwadloup.

* 13 avril : o Brézil, Fortaleza ka òbténi èstati-a di lavil.

* 16 jen, lagèr anglo-èspagnòl : flòt-a di lanmiral britannik-a Francis Hosier ka aparèt divan Bastimentos ké ven batiman armé ; li ka asiré ké sigsé blocus-a di Portobelo pou anpéché dépa-a di konvwa èspagnòl, san pran lavil-a, soulon lòrd-ya di Lonn, mé Hosier ké so lékipaj sa désimé pa lafyèv jòrn-an (1727).

* Lété, Lachin : gouvèlnò-jénéral Ortai ka mennen roun kanpagn o sid di Yunnan pou réprimé ensirègsyon tribal-ya Miao-ya.

* Jwiyé, Pèrs : Nadir Khan Afchar, roun nonmad, ki té fédéré tribi-ya di nò di Liran-an, ka jwenn so larmé-ya o Séfévid Tahmasp II, ki ka kontrolé réjyon-an d'Astarabad. Nadir ka roupran Ispahan é ka édé Chah Tahmasp à roupran so tronn o Afghan (1729). Li ka roupran asou yé Hérat ké Khorassan.

* 20 novanm : Chah afgan di Pèrs Ashraf ka venk Otoman-yan bò d’Hamadan ; an ògtòb 1727, li ka négosyé lapè-a, é ka roukonnèt lwès-a ké nò-lwès di Pèrs-a kou téritwar otoman.

* 10 désanm : kannonizasyon di Turibio di Mongrovejo, larchévéché-a di Lima.

* 24 désanm : fondasyon di lavil-a di Montevideo pa Èspagnòl-ya pou èstopé lenkirsyon-yan dé kolon pòtidjé ki ka vini di Brézil.

## Nòt ké référans

## Lyen ègstèrn
1727

thumb|Palè dé van di Jaipur

**1727** sa roun lannen koumin ki ka koumansé oun mèrkrédi.

## Évènman
* 1e janvyé : fondasyon di Cuiabá, o Mato Grosso (Brézil).

* 22 mars : lanmò-a di soultan Ismail di Maròk aprè senkant lannen di règn ka favorizé révòlt-ya dé mékontan é ka anvénimen djopopo-ya ant so tiboug-ya. Gard nwè-a, konsyan di so fòs, ka entèrvini annan politik maroken-an. Li ka dézignen dabò kou souvren Mulay Ahmed, épi ka ranplasé li pa so tiboug Abd-el-Malik (mars 1728) ki ka sédé òkò roun fwè plas-a à Mulay Ahmed (mouri an mars 1729). Koumansman di roun péryòd di lannarchi o Maròk (finisman an 1757). Pousé dé Bèrbèr montangnar bò'd plenn atlantik-ya, chasé pa sirpopilasyon-an ké séchrès-a.

* 1e out, Lenn : Marat-ya ka anvayi Goujerat ké Khandesh.

* 20 out (10 out di kalandriyé julyen) : signatir di roun trété préliminèr ant Larisi-a ké Lachin-an asou bò-ya di Bura, afliyan di Selenga ki ka figsé prensip-ya di délimitasyon-an di frontchèr-a ant Mongoli-a asou kour sipéryò-a di l'Argoun (oben 30 out-a).

* 17-21 sèptanm : konstriksyon di Fò Beauharnois asou Misisipi pa René Boucher de la Perrière.

* 3 ògtòb : trété di lapè ant Chah afgan di Pèrs Ashraf ké Otoman-yan atè Hamadan.

## Nòt ké référans

## Lyen ègstèrn
1728

thumb|So di réjan di Tibé Pholané.

**1728** sa roun lannen bisègstil ki ka koumansé oun jédi.

## Évènman
* 28 févriyé, Lenn : vigtwè marat atè batay-a di Palkhed. Peshwâ (Pronmyé minis) dé Marat Baji Rao ka enpozé à Nizam-ul-Mulk, souvren-an d’Hyderabad, di roukonnèt souprémasi marat-a asou Dekkan o trété di Mungi Sheogaon 6 mars-a.

* 12 mars : Pòtidjé-ya ka roupran Mombasa à Oman mé divèt évakiyé li 26 novanm 1729-a é bòrnen yé okipasyon o Mozanbik, o sid di kap Delgado.

* 10 mè : soulèvman di Terço Velho o Brézil.

* Jen - sèptanm : Ségon lagèr Fox (en). Fransé-ya ka voyé roun larmé di 400 sòlda ké 800 Anmérendjen ki kondjwi pa Jacques-René Gaultier de Varennes, à pourswit-a dé Renards. Vilaj-ya ké rékòlt-ya sa boulé, mé Renards ka réyisi  à dérobé yé kò.

* 3 jwiyé : priz di Lhassa pa jénéral-a Pholané (de), ki ka enpozé roun gouvèlman layk o Tibé (finisman an 1747). Roun larmé di 15 000 wonm ki voyé pa lanprò-a di Lachin ka rivé atè Lhassa an sèptanm. Dé amban ka rouprézanté lanprò-a di Lachin atè Lhassa. Sètchenm dalay-lama, ki entronnizé an 1720, ka kité Lhassa.

## Nòt ké référans

## Lyen ègstèrn